b'\n_START_ARTICLE_\n\xce\x9cClinux\n_START_PARAGRAPH_\n\xce\xbcClinux er en tidligere fork av Linuxkjernen beregnet p\xc3\xa5 mikrokontrollere i innebygde systemer uten en minneh\xc3\xa5ndterer. \xce\xbcClinux ble skapt av D. Jeff Dionne and Kenneth Albanowski i 1998, som en fork av versjon 2.0.33 av Linuxkjernen. Opprinnelig ble \xce\xbcClinux brukt p\xc3\xa5 Freescale DragonBall, en mikrokontroller som var basert p\xc3\xa5 Motorola 68000-serien, og da spesielt Motorola 68EZ328 som ble benyttet i PalmPilot._NEWLINE_Tidlig i 1999 ble st\xc3\xb8tte tilf\xc3\xb8yd for Freescale ColdFire, og senere ble det tilf\xc3\xb8yd st\xc3\xb8tte for ARM mikroprosessorer. Senere versjoner av \xce\xbcClinux var basert p\xc3\xa5 versjon 2.4 og 2.6 av Linuxkjernen._NEWLINE_Siden versjon 2.5.46 har \xce\xbcClinux v\xc3\xa6rt gjenforent med Linuxkjernen. Det p\xc3\xa5g\xc3\xa5r ikke lenger noen aktiv utvikling av \xce\xbcClinux.'